AfriForum kla by VN oor inperking | Netwerk24
AfriForum kla by VN oor inperking
12 Junie 2020 19:43
AfriForum het 'n klag by die Verenigde Nasies (VN) se spesiale rapporteur vir minderheidskwessies ingedien oor die Suid-Afrikaanse regering se Covid-19-inperkinsmaatreëls.
Die organisasie het 'n beroep op dr. Fernand de Varennes gedoen om ondersoek in te stel na die manier waarop die regering die pandemie "misbruik om 'n diskriminerende rasse-ideologie aan die samelewing op te dwing".
Ernst Roets. Foto: Argief
AfriForum sê in 'n verklaring die klag wys op verskeie uitsprake wat deur die regering, die ANC en sy alliansievennote in dié verband gemaak is, sowel as die feit dat die regering ras as maatstaf gebruik om verligting te bied aan sakeondernemings wat swaarkry weens die inperking.
"Pres. Cyril Ramaphosa het onder meer gesê dat die regering se reaksie op die pandemie hoofsaaklik die belange van swart mense moet bevorder, en dat wit mense se 'sense of entitlement' geblameer moet word vir ongelykheid in Suid-Afrika.
"Ook dat 'n 'fundamentally different society' in Suid-Afrika gebou moet word. Om dit te laat gebeur, het Ramaphosa gesê, moet bestaande instellings eers vernietig word.
"Die feit dat 'n regering 'n wêreldwye pandemie as rookskerm gebruik om 'n ideologie van rassisme en 'n agenda van rassediskriminasie te bevorder, is gewoon immoreel en kan op geen manier geregverdig word nie,"